CELEX: C2004/228/53
Language: fi
Date: 2004-09-11 00:00:00
Title: Asia C-287/04: Euroopan yhteisöjen komission 5.7.2004 Ruotsin kuningaskuntaa vastaan nostama kanne

11.9.2004   
            
            
               FI
            
            
               Euroopan unionin virallinen lehti
            
            
               C 228/26
            
         Euroopan yhteisöjen komission 5.7.2004 Ruotsin kuningaskuntaa vastaan nostama kanne
   (Asia C-287/04)
   (2004/C 228/53)
   Euroopan yhteisöjen komissio on nostanut 5.7.2004 Euroopan yhteisöjen tuomioistuimessa kanteen Ruotsin kuningaskuntaa vastaan. Kantajan asiamiehinä ovat L. Ström van Lier ja N. Yerrell, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Ruotsin tasavalta ei ole noudattanut velvollisuuttaan panna täytäntöön tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY (1) 3, 6 ja 8 artikla, ja
            
         
               —
            
            
               velvoittaa Ruotsin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ruotsin lainsäädäntö ei takaa direktiivin 3 artiklassa edellytetyllä tavalla, että työntekijä saa vähintään 11 tunnin yhtäjaksoisen lepoajan jokaista 24 tunnin jaksoa kohden. Se seikka, että kollektiivinen sopimus, jossa on sovittu tästä kysymyksestä, kattaa suurimman osan työntekijöistä, ei vaikuta velvollisuuteen panna täytäntöön tämä säännös kaikkien työntekijöiden osalta.
   Direktiivin 6 artiklan osalta todetaan, että direktiivin 16 artiklan 2 kohdassa 6 artiklan soveltamiseksi säädetty neljän viikon vertailujakso ei direktiivin 17 artiklan 4 kohdan mukaan saa ylittää kuutta kuukautta. Liikkumavara, jonka tarjoaa mahdollisuus tehdä vertailujakson osalta poikkeus, on pienempi kuin Ruotsin lainsäädännön tarjoama liikkumavara.
   Direktiivin 8 artiklaa ei ole nimenomaisesti pantu täytäntöön Ruotsin lainsäädännössä.
   
      (1)  EYVL L 307, 13.12.1993, s. 18.